17. ΝΟΜΟΣ υπ’ αριθ. 233 της 6/10 Δεκ. 1975 (Φ.Ε.Κ. Α’ 282) Περί εκκαθαρίσεως Συντακτικών Πράξεων και Ψηφισμάτων, περί ων η παρ. 1 του άρθρ. 3 του Ψηφίσματος της 16/29 Απρ. 1952 και περί παραγραφής εκλογικών τινών αδικημάτων. Άρθρ.1.-1.Καταργούνται, από της ενάρξεως της ισχύος του παρόντος η υπ’ αριθ. 87/1946 Συντακτική Πράξις «περί αδικημάτων του Τύπου» (τομ. 18Α σελ. 344,01) ως και τα Ψηφίσματα: α) Γ’/1946 «περί εκτάκτων μέτρων αφορώντων την δημοσίαν τάξιν και ασφάλειαν», (τομ. 8 σελ. 123) β) Ι’/1946 «περί απαλλοτριώσεων και επιτάξεων δια την ανοικοδόμησιν της Χώρας», (τομ. 35Α σελ. 441) γ) ΙΔ’/1946 «περί αναστολής της διώξεως επί παραβάσει του Γ΄ Ψηφίσματος και των περί παρανόμου οπλοφορίας διατάξεων», δ)ΚΓ’/1947 «περί κυρώσεως του Ψηφίσματος Ι της 4.9.1946 «περί απαλλοτριώσεων και επιτάξεων δια την ανοικοδόμησιν της Χώρας» (τομ. 35Α σελ. 441) ε) ΛΒ’/1947 «περί συμπληρώσεως του Γ’ Ψηφίσματος «περί εκτάκτων μέτρων αφορώντων την δημοσίαν τάξιν και ασφάλειαν», ς) ΜΔ/1948 «περί καθορισμού των εφαρμοστέων διατάξεων του Στρατ. Ποιν. Κώδικος κατά την διάρκειαν της ισχύος του Γ’ Ψηφίσματος» (τομ. 8 σελ. 126) ζ) ΝΑ’/1948 «περί εκπτώσεως από του βαθμού και στερήσεως της συντάξεως, διακρίσεων κλπ. στρατιωτικών εν γένει, δρώντων αντεθνικώς». (τομ. 36Β σελ. 1012) η) ΝΓ’/1948 «περί δηλώσεως ελληνικών περιουσιών αλλοδαπής και των όρων επαναπατρισμού των» και θ) Ν.Δ.’/1948 «περί μέτρων ελέγχου αλληλογραφίας προς παρεμπόδισιν της διαφυγής συναλλάγματος εις το εξωτερικόν» (τομ. 26 σελ. 52). 2.Πάσης φύσεως συνέπειαι, προσωπικαί ή περιουσιακαί, επιβληθείσαι ή επελθούσαι, καθ’ οιονδήποτε τρόπον, μέχρι της ενάρξεως της ισχύος του παρόντος, βάσει των υπό της προηγουμένης παραγράφου καταργουμένου ή ετέρων, από 14 Οκτ. 1944 μέχρι της 1ης Ιαν. 1952, εκδοθεισών Συντακτικών Πράξεων και Ψηφισμάτων, διατηρούνται εν ισχύΐ εφ’ όσον υπό νόμου δεν ωρίσθη ή δεν θέλει ορισθή άλλως, μη εφαρμοζομένης εν προκειμένω της διατάξεως της παρ. 2 του άρθρ. 2 του Ποινικού Κώδικος ως προς τα ποινικά επακόλουθα καταγνωσθεισών ποινών, ως και τας τυχόν επιβληθείσας δημεύσεις και στερήσεις δικαιώματος συντάξεως. Σελ. 236,04(β)  Τεύχος 612-Σελ. 54. 3.«Εκκρεμείς, δικογραφίαι δια παραβάσεις του Γ/1952 Ψηφίσματος, ως και του Α. Ν. 453/1945 τίθενται εις το αρχείον δια πράξεως του αρμοδίου εισαγγελέως, τα δε εκδοθέντα διωκτικά έγγραφα επιστρέφονται ανεκτέλεστα». Η παρ. 3 προσετέθη δια του άρθρου 23 Νομ. 410/1976 (τομ. 8 σελ. 84,07). Άρθρ.2.-Διατηρούνται εν ισχύΐ και μετά την, συμφώνως προς το άρθρ 111 παρ. 4 του Συντάγματος, λήξιν της ισχύος του Ψηφίσματος της 16/29 Απρ. 1952 (ανωτ. αριθ. 12) τα ακόλουθα Ψηφίσματα, ως ταύτα ισχύουν κατά την δημοσίευσιν του παρόντος: α) Η παρ. 3 του άρθρ. 2 του ΚΗ’/1947 Ψηφίσματος «περί παροχής διευκολύνσεων εις την υπό ιδιωτών ανοικοδόμησιν» (τομ. 27Α σελ. 317), διατηρουμένη εν ισχύΐ μέχρι της υπό του άρθρου 1 του Ν.Δ. 39/1973 (τομ. 27Α σελ. 328,03) καθοριζομένης ημερομηνίας ισχύος της. β) Το ΛΓ’ /1947 Ψήφισμα «περί παρατάσεως της αρμοδιότητος των Εφετείων και των Αγρονομικών Αρχών, προς εκδίκασιν ωρισμένων αδικημάτων» (τομ. 8 σελ. 123) και γ) Το ΟΒ΄ 1949 Ψήφισμα «περί κυρώσεως του υπ’ αριθ. 853/48 Α. Νόμου «περί παρατάσεως της αρμοδιότητος των Εφετείων προς εκδίκασιν ωρισμένων αδικημάτων και άλλων τινών διατάξεων», (τομ. 8 σελ. 106,01) όσον αφορά μόνον την υπό τούτου κύρωσιν του άρθρ. 1 του Α. Ν. 853/1948. Άρθρ.3-Εξαλείφεται δια παραγραφής το αξιόποινον των πράξεών των προβλεπομένων υπό της παρ. 3 το άρθρου 31 των παρ. 1 και 4 του άρθρ. 97, ως και της παρ. 3 του άρθρ. 109 του Π. Δ. 650/1974 «περί κωδικοποιήσεως των ισχυουσών διατάξεων της εκλογικής νομοθεσίας» (ανωτ. σελ. 129) των τελεσθεισών κατά την διεξαγωγήν του Δημοψηφίσματος της 8ης Δεκ. 1974 και των δημοτικών εκλογών του έτους 1975. Εκδοθείσαι καταδικαστικαί αποφάσεις αποβάλλουν την ισχύν των, ως προς πάσας αυτών τας συνεπείας, αι τυχόν δε εκκρεμείς δικογραφίαι τίθενται εις το αρχείον δια πράξεως του αρμοδίου Εισαγγελέως. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 1.Η.δ.17 Επικύρωση Νομοθετημάτων 